Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 3 Pv 383/13/1101	Bratislava I, 13.1.2015
EEČ : 2-8-23-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 13.1.2015, spisová značka 3 Pv 383/13/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenom období si od doposiaľ nestotožnenej osoby neoprávnene zadovážil v alobale zabalenú zelenú sušenú rastlinu, o  ktorej bolo jej skúmaním v Kriminalistickom a expertíznom ústave Policajného zboru Bratislava zistené, že sa jedná o sušený rastlinný materiál vykazujúci morfologické znaky rastlinného rodu Cannabis (konope) s hmotnosťou 235 mg obsahujúce viac ako 10 mg účinnej látky tetrahydrokanabinolu (THC), ktoré je spôsobilé po aplikovaní ovplyvniť stav ľudskej psychiky pôsobením na centrálny nervový systém s menej závažnými zdravotným a psychosociálnymi následkami, pričom uvedené množstvo drogy predstavuje minimálne 1 obvykle jednorazovú dávku drogy, a túto mal vo svojej držbe až do 01.06.2013 do cca 01.10 hodiny, kedy túto drogu v Bratislave  na Kolárskej ulici počas kontroly a po následnom náležitom poučení dobrovoľne vydal hliadke Policajného zboru, pričom rastliny rodu Cannabis  (konope) sú  v zmysle zákona Národnej rady Slovenskej republiky číslo 139/1998 Z.z. o omamných a psychotropných látkach zaradené do I. skupiny omamných látok,

Uznesením prokurátora Okresnej prokuratúry Bratislava I zo dňa 13.1.2015, spisová značka 3 Pv 383/13/1101, bola určená obvinenému skúšobná doba v trvaní 12 mesiacov.
Odôvodnenie:

Uznesením prokurátorky  Okresnej  prokuratúry  Bratislava  I  číslo konania 3 Pv 383/13 - 10  z  24. októbra 2013, právoplatným  12.11.2013, bolo postupom podľa ustanovenia § 216 odsek 1 Trestného poriadku trestné stíhanie obvineného mladistvého XXXXX  za prečin nedovolenej výroby  omamných látky a psychotropných  látky, jedov alebo prekurzorov, ich držania  a obchodovania s nimi podľa § 171 odsek 1 Trestného zákona vedené na skutkovom základe uvedenom vo výrokovej časti tohto uznesenia, podmienečne zastavené. Súčasne bola obvinenému mladistvému XXXXX určená skúšobná doba podmienečného zastavenia trestného stíhania v trvaní dvanásť (12) mesiacov. Obvinenému nebola uložená povinnosť nahradiť škodu spôsobenú trestným činom a  ani žiadne z primeraných obmedzených smerujúcich k tomu, aby viedol riadny život.

Skúšobná doba podmienečného zastavenia trestného stíhania začala plynúť právoplatnosťou uznesenia  okresného prokurátora číslo konania 3 Pv 383/13 - 10 z  24. októbra 2013, t. j. 12. novembra 2013. Skúšobná doba v trvaní 12 (dvanásť) mesiacov teda uplynula 12. novembra 2014.

Po uplynutí skúšobnej doby som preskúmala splnenie podmienok pre rozhodnutie o osvedčení obvineného v skúšobnej dobe podmienečného zastavenia trestného stíhania.

Podľa ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Zo správ zadovážených k osobe obvineného som zistila, že obvinený  nebol v skúšobnej dobe podmienečného zastavenia trestného stíhania súdne trestaný a ani prejednávaný v mieste trvalého bydliska za priestupok ako ani v súčasnosti nie je aktuálne trestne stíhaný na území Slovenskej republiky.

Vyhodnotením všetkých správ získaných k osobe obvineného XXXXX  k jeho správaniu počas skúšobnej doby podmienečného zastavenia trestného stíhania som dospela k záveru, že obvinený mladistvý XXXXX  splnil podmienky uvedené v ustanovení § 217 Trestného poriadku. 

Z tohto dôvodu som rozhodla o osvedčení sa obvineného v skúšobnej dobe podmienečného zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hana Štaffenová
prokurátorka